Landgangen i Kips Bay

Landgangen i Kips Bay var en britisk manøver under felttoget i New York i den amerikanske uavhengighetskrigen. 15. september 1776 gikk William Howe i land med rundt 4000 menn på nedre Manhattan i det som i dag er nedre enden av 34th Street. De møtte motstand i 900 amerikanske militsmenn ledet av oberst William Douglas. Der var noen kamper, men trefningen var preget av panisk amerikansk tilbaketrekning. Amerikanerne oppgav sine kanoner, krutt og viktige forsyninger. 

Mot slutten av dagen tok Howe kontroll over New York City og rykket tvers over øya. Howe rapporterte bare tolv døde blant sine menn, mens han hevdet å ha forårsaket rundt 60 døde og sårede på amerikansk side og tok rundt 320 fanger.

De amerikanske styrkene trakk seg tilbake til Harlem Heights hvor det dagen etter sto et større slag.

Kips Bay
Konflikter i 1776
Kips Bay
New Yorks historie